b'\n_START_ARTICLE_\nKap Arkona Fyr\n_START_PARAGRAPH_\nKap Arkona Fyr (tysk: Leuchtturm Kap Arkona) er den g\xc3\xa6ngse betegnelse for to fyrt\xc3\xa5rne og et pejlet\xc3\xa5rn ved \xc3\x98sters\xc3\xb8en i Mecklenburg-Vorpommern, ved Kap Arkona p\xc3\xa5 halv\xc3\xb8en Wittow p\xc3\xa5 den nordligste spids af \xc3\xb8en R\xc3\xbcgen. Det \xc3\xa6ldste fyrt\xc3\xa5rn kaldet Schinkelturm blev opf\xc3\xb8rt 1826\xe2\x80\x9327 og det nye fyrt\xc3\xa5rn blev opf\xc3\xb8rt 1901\xe2\x80\x9302. Sidstn\xc3\xa6vnte fyrt\xc3\xa5rn er stadig i aktiv tjeneste. Pejlet\xc3\xa5rnet blev opf\xc3\xb8rt i 1927 og fungerede som radiofyr frem til 1945._NEWLINE_Alle tre t\xc3\xa5rne blev i begyndelsen af 1990erne renoveret og er \xc3\xa5bne for bes\xc3\xb8gende. Det \xc3\xa6ldste fyrt\xc3\xa5rn huser i dag et museum med en udstilling omhandlende lysfyr og s\xc3\xb8redning. Pejlet\xc3\xa5rnet rummer et kunstmuseum og atelier. Alle tre t\xc3\xa5rne har har en udsigtsplatform, hvorfra man har overblik over R\xc3\xbcgen og i s\xc3\xa6rdeleshed halv\xc3\xb8en Wittow. I klart vejr er det muligt at se M\xc3\xb8ns Klint i horisonten.'